Møte nr. 2/2019 i TIK-styret 
Tid og sted: 28. mai. 2019, 14:00 - 15:00, Møterom 551, Eilert Sundts hus 
Etterfulgt av felles seminar med TIKs stab 15:00 – 17:00, Møterom 529, Eilert Sundts hus

Til stede:
Ingjerd Hoëm (styreleder)
Ekstern representant: Antje Klitkou
Rep. for faste vitenskapelige ansatte ved TIK: Magnus Gulbrandsen
Rep. for midlertidig vitenskapelig ansatte ved TIK: Hilde Reinertsen
Vararep. for midlertidig vitenskapelig ansatte ved TIK: Henrik Schwabe
Rep. for administrativt ansatte ved TIK: Lene Angelskår
Studentrepresentant: Natalie Johnsen
Studentrepresentant: Iselin Holmedal-Hagen
Fra administrasjonen: Fulvio Castellacci, og Frode Løvik (sekretær)
Meldt forfall:
Ekstern representant: Jon Vatnaland


Ordinære saker
V-SAK 1 (Saksnr. 10/2019) Godkjenning av dagsorden
Det var ingen merknader til innkalling. Administrasjonen informerte om at innmeldt sak på forrige styremøte om midlertidige tilsettinger vil bli satt på sakskartet til det nye styret på TIK.

[bookmark: _GoBack]Styret etterlyste informasjon om oppnevning av nytt styre på TIK etter SV-fakultetets styre i sitt møte 22.3 gjorde et vedtak som innbærer at TIK fortsetter som egen enhet. Styreleder informerte om at det var tatt initiativ til et møte mellom fakultetsledelsen og TIKs ledelse for å diskutere saken, men at en foreløpig ikke hadde lykkes i å få dette til. TIKs daglige virksomhet, blant annet i tilsettingssaker, er avhengig av å ha et fungerende styre. Nåværende styres funksjonstid går fram til 1. august 2019. Av den grunn haster det med å få et nytt styre på plass.

Innkalling og dagsorden godkjennes
 
V-SAK 2 (Saksnr. 11/2019) Godkjenning av protokoll fra møte 1/2019
Det var ingen merknader til protokollen.

Protokoll fra møte 1/2019, 13.3.2019, godkjennes.
 


Orienteringssaker
O-SAK 1 (Saksnr. 12/2019)  Hva skjer på TIK?
Administrativ leder orienterte om fortsatt stor aktivitet ved TIK, deltakelse i nytt FME-senter, rekordstore søkertall til TIKs masterprogram, PhD-framdrift, rekruttering, andre endringer i staben og seminarer. I forbindelse med de høye søkertallene ble det reist spørsmål ved mulighetene for å utvide opptaksrammene til TIKs masterprogram og oppfordret til fortsatt lobbying for å oppnå dette.

O-SAK 2 (Saksnr. 13/2019)  Regnskapsrapport første tertial 2019
Rapporten viser et bedre resultat enn periodisert budsjett. Administrativ leder kommenterte avviket og utsiktene til et bedre resultat enn forventet for året som helhet og de konsekvenser dette vil få det akkumulerte overskuddet og TIKs langtidsbudsjett.
Styret kommenterte den voksende bufferen og oppfordret til at denne saken sette på dagsorden til det nye styret.

O-SAK 3 (Saksnr. 14/2019)  Årsrapport 2018
Et utkast til årsrapport var lagt fram for kommentarer og innspill fra styret. Styret ser positivt på at det utarbeides en slik årlig rapport og ga kommentarer til balansen mellom og detaljeringsnivået på de ulike delene i denne. Det kom forslag om å inkludere en oversikt over «keynotes» på møter, referanser til gjeldende strategier og en omtale av SAMEVAL i rapporten.

O-SAK 4 (Saksnr. 15/2019) Intern evaluering av TIK20-konferanen 20.3.2019
En oppdatert evalueringsrapport ble delt ut i møtet. Konferansen var hovedmarkeringen av TIKs tjueårsjubileum, og styret ble invitert til å gi kommentarer til selve arrangementet og den interne evalueringen. Gitt den korte planleggingshorisonten ble dette en vellykket konferanse og et arrangement som kan være mal for lignende arrangement for å formidle TIKs forskning senere år. 

Avslutningsvis ble styret takket for sin innsats. En spesiell takk ble rettet til de eksterne styremedlemmene Antje Klitkou og Jon Vatnaland, samt til styreleder Ingjerd Hoëm.

 
